cyanic-selkie/wikianc huggingface dataset:
NG gemeente Louis Trichardt
Leraars
Die gemeente het so uitgebrei dat ds. Phil Olivier in 1943 as medeleraar georden en bevestig is. Ná anderhalf jaar is ds. Olivier na Oos-Afrika en is hy opgevolg deur ds. A.S. van Niekerk, wat weer in 1946 as sendeling na Sekoekoeniland gegaan het. Albei hierdie twee jong leraars het geseënde werk gedoen. Ná die aftrede van ds. Van Schoor het ds. en mev. J.H. Frier hierheen gekom en is hy op 29 Mei 1948 bevestig. In 1949 is die nuwe pastorie gebou.
Die NG gemeente Soekmekaar is op 3 April 2022 by die gemeente ingelyf.
Reinheitsgebot
Die teks
Duitse brouerye is baie trots op die Reinheitsgebot en baie van hulle maak aanspraak daarop dat hulle nog steeds daaraan voldoen. Dit is egter in vele gevalle meer bemarking as werklikheid. In suidelike Afrika is Namibia Breweries Limited een van die vervaardigers wat nog aanspraak maak op sy voeldoening aan die Reinheitsgebot.
Geskiedenis
Die Reinheitsgebot is ingestel om pryskompetisie met bakkers vir graan en rog te vermy. Die beperking op gars as die enigste toegelate graansoort is bedoel om die beskikbaarheid van 'n voldoende hoeveelheid bekostigbare brood te verseker, aangesien dit die meer waardevolle koring en rog uitsluitlik aan bakkers toegeken is. Vandag word baie Beierse biere weereens met koring gebrou en voldoen dus nie meer aan die Reinheitsgebot nie.
Die Reinheitsgebot het die grondslag gevorm vir wetgewing wat langsamerhand deur Beiere en Duitsland in sy geheel versprei het. Beiere het die toepassing van die wet 'n voorvereiste gemaak vir die Duitse vereniging in 1871 om mededinging met bier wat elders gebrou is en waar 'n groter verskeidenheid bestanddele gebruik is, te vermy. Dié stap het sterk teenkanting van brouers buite Beiere ondervind. Die beperking op beskikbare bestanddele het gelei tot die uitwissing van vele brouerstradisies soos die Noord-Duitse gekruide bier en kersiebier en het ook daartoe aanleiding gegee dat die pilsener bierstyl die Duitse mark oorheers het. Slegs 'n paar streeksgebonde biersoorte, soos Düsseldorfer Altbier het die implementering van die wetgewing oorleef.
Regulasies soortgelyk aan die Reinheitsgebot is ook in verskeie gilde se regulasies en in plaaslike wetgewing oraloor in Duitsland geproklameer, en in 1952 is hulle ingesluit in die Wes-Duitse  Biersteuergesetz (Bierbelastingwet) en die vorläufiges Biergesetz (Voorlopige Bierwet). Baie brouers het op daardie tydstip beswaar aangeteken teen die wet, maar die besware was hoofsaaklik gemik op die hoeveelheid belasting eerder as die vereiste bestanddele. Die wet was aanvanklik net van toepassing op bodemgegisde ("lager") biere, maar brouers van ander biersoorte het later ook die wet aanvaar.
In Mei 1987 het 'n beslissing deur die Europese geregshof gelei tot die opheffing van die Reinheitsgebot en is ander bestanddele buiten dié in die Biergesetz uiteengesit, ook toegelaat; dit het tot gevolg gehad dat enige bestanddeel wat in ander voedsel toegelaat is, ook in bier toegelaat is. Die bestanddeelvereistes is sedertdien vanaf die Biersteuergesetz na die gewone voedselbymiddelwette geskuif. Bier wat egter volgens die bepalings van die Reinheitsgebot gebrou is, geniet egter steeds spesiale beskerming as 'n tradisionele voedselsoort.
Baie Duitse brouerye het steeds aan die Biergesetz se vereistes voldoen, maar daarop aanspraak gemaak dat hulle aan die Reinheitsgebot voldoen, al was dit ooglopend vals (byvoorbeeld in die geval van koringbiere wat deur die Reinheitsgebot verbied is) en is die beweerde voldoening aan die Reinheitsgebot slegs as kragtige bemarkingtruuk benut.
Kritiek
Die wet is steeds 'n omstrede kwessie. Na Duitse hereniging in 1990 is die Neuzeller Kloster Brouery, 'n voormalige kloosterbrouery in die Oos-Duitse stad Neuzelle in Brandenburg gewaarsku om die verkope van tradisionele swartbier te staak al is dit 'n produk wat al ouer as die Reinheitsgebot self is, aangesien dit suiker bevat het en nie as bier onder Duitse voedselbenamingswette wat op die Reinheitsgebot gegrond is, gekwalifiseer het nie. Uiteindelik is hulle toegelaat om die produk onder die naam Schwarzer Abt in Duitsland te verkoop.
Toe die wet nog van toepassing was, het dit baie kritiek van buitelandse brouers ontlok en is Wes-Duitsland van 'n beskermingsbeleid beskuldig, wat hulle toegelaat het om die invoer van bier wat nie aan die vereistes voldoen het nie, te verbied, selfs die hoë-kwaliteit biere van lande soos België en die Verenigde Koninkryk met hulle eie eeu-oue brouerstradisies.
FSV Budissa Bautzen
Budissa Bautzen is 'n sokkerklub uit Bautzen in die deelstaat Sakse in Duitsland.
Die klub is op 24 Mei 1904 gestig as Sportverein Budissa Bautzen. Die klub is in 1907 herdoop na Sportverein Budissa 04 en het in 1913 die kampioen van die Gau Oberlausitz geword. Na die Tweede Wêreldoorlog is die klub deur die Geallieerdes ontbind en in 1946 heropgerig as Sparte Süd. In 1950 het die klub met Sparte West saamgesmelt om BSG Motor Bautzen te vorm.
Bautzen het voor die hereniging van Duitsland nooit hoër as die DDR-Liga (tweede vlak) gevorder nie en het meestal op die derde of vierde vlak meegeding. Na die Duitse hereniging in 1990 het die klub sy tradisionele (huidige) naam teruggeneem.
Bob O'Connor (akteur)
Bob O'Connor (19 November 1893 – 1 Mei 1974) was 'n Amerikaanse akteur en vervaardiger. Hy was bekend vir sy rol in die rolprent Cuban Pete (1946).
Hebreeuse alfabet
Die Hebreeuse alfabet (Hebreeus: אָלֶף־בֵּית עִבְרִי, Alephbet 'Ivri) is die skryfstelsel van Hebreeus asook ander tale soos Jiddisj. Daar is twee vorms van die skrif in gebruik, die Oud-Hebreeuse alfabet, wat in ’n veranderde vorm grootliks behoue gebly het in die Samaritaanse alfabet, en die huidige, "vierkantige" vorm wat van die Aramese alfabet afgelei is. Daar is tans verskeie style of fonts beskikbaar asook ’n kursiewe skrif, wat ook verskil volgens tyd en plek.
Die Hebreeuse alfabet het 22 letters; vyf het ander vorms as hulle aan die einde van ’n woord gebruik word. Dit word van regs na links geskryf. Dit was oorspronklik ’n abjad, ’n skryfstelsel wat net uit konsonante bestaan. Soos met ander abjads, byvoorbeeld Arabies, is metodes later geskep om klinkers aan te dui. Wanneer Jiddisj geskryf word, is die skrif ’n volwaardige alfabet met konsonante en klinkers, behalwe vir Hebreeuse leenwoorde.
Voor die aanvaarding van die huidige skrif is Hebreeus in die Oud-Hebreeuse alfabet geskryf deur die Israeliete, beide Jode en Samaritane. In die 3de eeu v.C. het die Jode begin om ’n gestileerde vorm van die Aramese alfabet te gebruik, terwyl die Samaritane ’n vorm van die ou alfabet bekend as die Samaritaanse alfabet bly gebruik het.
Letters
Sommige medeklinkers het twee vorms. In die tabel hier onder is die linkerkantse vorm die sluitletter wat net aan die einde van woorde gebruik word. Dié vorm word ’n sofiet genoem, soos kaf sofiet (ך).
Enkele medeklinkers het twee klanke: ’n harde plosief en ’n sagte frikatief. As die letter ’n harde klank het, kry dit ’n punt in die middel, ’n dagesj. Soms word ’n sagte klank eksplisiet aangedui met ’n streep bo die letter, ’n rafee. Sulke letters het dus drie vorms: ב is sowel /b/ as /w/, met ’n dagesj word dit בּ /b/ en met rafee word dit בֿ /v/.
Die Hebreeuse alfabet het oorspronklik geen klinkers gehad nie. Later is ’n paar medeklinkers ook gebruik om klinkers mee aan te dui. Dié medeklinkers word mater lectionis ("leesmoeders") genoem. Tans word onder die letters soms klein tekens (punte en strepe) geskryf vir die klinkers. Dié tekens word nikud (נִקּוּד) genoem en word by die medeklinker gevoeg waarop die klinker direk volg.
Jiddisj
Jiddisj gebruik die Hebreeuse alfabet in vereenvoudigde vorm: dit het nie meer enige diakritiese tekens soos nikud, dagesj en rafee nie en gebruik slegs 22 medeklinkers. Die Jiddisje lettername verskil soms ook effens van die Hebreeuse name.
Jiddisj het die Hebreeuse medeklinkers vereenvoudig. Die Hebreeuse alfabet het meer as een letter vir ’n klank. Die /s/ kan byvoorbeeld met vier verskillende letters geskryf word (ש / שׂ / ס / ת). Vroeër het die verskillende letters vir klanke met klein verskille gestaan, maar dié klankverskille het intussen weggeval. Jiddisj gebruik vir elke klank een letter en die orige letters is dus oorbodig.
Die grootste verskil tussen die klassieke Hebreeuse en Jiddisje gebruik van die letters lê by die klinkers. In Jiddisj het die klinkers selfstandige letters geword. Hulle is afgelei van die nikud, maar word nie meer geskryf as konsonante met diakritiese tekens nie. Die volgende tabel vervang die Hebreeuse klinkertabel:
Unicode
Die Unicode-blok vir Hebreeus is U+0590 tot U+05FF en U+FB1D tot U+FB4F.
Sien ook
Geskiedenis van die alfabet
Klipkraal
Klipkraal is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Letaba Plaaslike Munisipaliteit wat onder die Mopani-distriksmunisipaliteit ressorteer.
Bermudadriehoek
Die Bermudadriehoek (ook bekend as die Duiwel se Driehoek) is 'n denkbeeldige driehoek tussen Miami, die Bermuda-eilande en Puerto Rico. Die gebied strek oor 4 miljoen vierkante kilometer in die westelike deel van die Atlantiese Oseaan. Dit het vanaf die middel van die 20ste eeu bekend geword vir die skynbaar misterieuse verdwyning van verskeie vaar- en vliegtuie.
Outeurs van populêre lektuur skryf hierdie verdwynings aan paranormale verskynsels of moontlike aktiwiteite van buiteaardse besoekers toe. Van die beweerde gebeure sluit in vliegtuie wat verdwyn sonder om per radio om hulp te roep, skepe wat spoorloos verdwyn of selfs later sonder hulle bemanning gevind word, en kompasse wat rigting verloor.
Gedokumenteerde bewyse dui daarop dat 'n beduidende persentasie van die voorvalle onwaar, onakkuraat of deur latere skrywers ingekleur is. Talle amptelike liggame het aangedui dat die aantal en aard van die verdwynings in die streek soortgelyk aan dié in enige ander gebied ter see is.
Oorsprong
Die vroegste voorstel van ongewone verdwynings in die Bermuda-omgewing het in 'n artikel deur Edward Van Winkle Jones op 17 September 1950 in die Miami Herald (Associated Press) verskyn. Twee jaar later het die tydskrif Fate die artikel deur George Sand "Sea Mystery at Our Back Door" gepubliseer, wat die verlies van verskeie vliegtuie en skepe insluit, insluitend die verlies van Flight 19 (Vlug 19 en 'n groep vyf Amerikaanse vloot Grumman TBM Avenger-torpedo-bomwerpers op 'n opleidingsmissie. Sand se artikel was die eerste om die nou bekende driehoekige gebied waar die verliese plaasgevind het, uit te lê.
In Februarie 1964 het Vincent Gaddis 'n artikel met die naam "The Deadly Bermuda Triangle" in die tydskrif Argosy geskryf waarin gesê word dat Vlug 19 en ander verdwynings deel vorm van 'n patroon van vreemde gebeure in die streek. Die volgende jaar het Gaddis hierdie artikel uitgebrei in 'n boek, "Invisible Horizons."
Ander skrywers het uitgebrei oor Gaddis se idees: John Wallace Spencer ("Limbo of the Lost", 1969 en 1973); Charles Berlitz ("The Bermuda Triangle", 1974); Richard Winer ("The Devil's Triangle", 1974), en vele ander. Almal van hulle hou by sommige van dieselfde bonatuurlike elemente soos deur Eckert uiteengesit is.
Nick Mallett
Nicholas Vivian Howard Mallett (gebore 30 Oktober 1956) is 'n Suid-Afrikaanse rugbyspeler en -afrigter. Hy het vir die Springbokke gespeel en ook later die span afgerig. Tans is hy 'n rugbykommentator en -analis vir die TV-kanaal SuperSport.
Mallet het in November 1997 by Carel du Plessis oorgeneem as die nasionale afrigter en het dié span tydens die Rugbywêreldbeker 1999 afgerig. Hy word in Oktober 2000 opgevolg deur Harry Viljoen.
Christo Wiese
Christoffel H. Wiese (gebore 10 September 1941 op Upington) is 'n Suid-Afrikaanse sakeman wat sy geld uit die kleinhandel gemaak het. Hy is die voorsitter van Pepkor en het 'n beherende aandeel in Shoprite, Afrika se grootste kleinhandelaar. Hy dien in die direksie van talle maatskappye.
Hy het in 1981 Pep Stores gekoop by Renier van Rooyen.
Wiese het aan die Universiteit Stellenbosch studeer en 'n B.A.-  en 'n LL.B.-graad verwerf en 'n eredoktorsgraad in die  handelswetenskappe ontvang.
Hy is getroud met Caro, dogter van die politikus wyle Japie Basson, en het drie kinders.
Eerste kabinet van J.B.M. Hertzog
Die Eerste kabinet van J.B.M. Hertzog was van Junie 1924 tot Junie 1929 in Suid-Afrika aan bewind. Dit het ook as die pakt-regering bekend gestaan, weens die insluiting van ten minste twee lede van die Arbeidersparty in 'n koalisie.
Kabinet
{| class="wikitable" ! colspan=2 | Pos ! Minister ! colspan=2 | Termyn ! Party
Verandering in 1925
! colspan=2 | Pos ! Minister ! colspan=2 | Termyn ! Party
Verandering in 1927
Departement van Eksterne Sake opgerig ! colspan=2 | Pos ! Minister ! colspan=2 | Term ! Party
Verandering in 1928
! colspan=2 | Pos ! Minister ! colspan=2 | Termyn ! Party
Byron Thames
Byron Thames is 'n Amerikaanse akteur. Hy is bekend vir sy rolle in die rolprente Johnny Dangerously (1984), X-Men: Days of Future Past (2014), Dawn of the Planet of the Apes (2014), en Maze Runner: The Scorch Trials (2015).
Perry Fenwick
Perry Fenwick (gebore 5 Januarie 1962) is 'n Engelse akteur. Hy is bekend vir sy rolle in die rolprente The Raggedy Rawney (1988) en The Winslow Boy (1999), en in die televisiereekse EastEnders (1985) en Watching (1987).
Sara Malakul Lane
Sara Malakul Lane (gebore 1 Februarie 1983) is 'n Amerikaanse aktrise. Sy is bekend vir haar rolle in die rolprente 100 Degrees Below Zero (2013), Who's Watching Oliver (2017), en King Arthur and the Knights of the Round Table (2017).
Travis Barker
Travis Barker (gebore 14 November 1975) is 'n Amerikaanse tromspeler, akteur en komponis. Hy is bekend as die tromspeler van Blink 182. Hy is bekend vir sy rolle in die rolprente American Pie (1999), John Tucker Must Die (2006), Step Up Revolution (2012), en Ride Along (2014).
Edmund Stoiber
Edmund Rüdiger Stoiber (* 28 September 1941 in Oberaudorf, Landkreis Rosenheim) is 'n Duitse politikus (CSU). Vanaf 1993 tot 2007 was hy ministerpresident van die Vrystaat van Beiere en vanaf 1999 tot 2007 voorsitter van die CSU-party. Sedert 2007 is hy erevoorsitter van die CSU.
Met Stoiber as topkandidaat bereik die CSU gedurende die Beierse provinsiale verkiesing in 2003 volgens die sitplekverdeling hul beste stemresultaat ooit, in die hele Bondsrepubliek. Vir die algemene verkiesing in 2002 was hy kanselierkandidaat van die Union. Op 30 September 2007 het hy amptelik as ministerpresident afgetree en was nog tot die nuwe verkiesing van die nuwe Beierse ministerpresident op 9 Oktober 2007 amptelik (waarnemend) in bevel.
Tweekol-varkvis
Die tweekol-varkvis (Bodianus bimaculatus) is 'n vis wat in die westelike Stille Oseaan en die Indiese Oseaan voorkom. In laasgenoemde kom dit onder andere voor aan die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die Twospot hogfish.
Identifikasie
Die vis word tot 10 cm lank en is een van die kleinste in die genus Bodianus. Die vis het 'n slanke lyf. By beide geslagte is die boonste gedeelte van die lyf helder geeloranje en die onderkant is ligter. Daar strek 'n breë, rooi horisontale streep deur die middel van die vis vanaf die stert tot by die oog. Daar is 'n duidelike, helder swartkol op die boonste gedeelte van die kieuedeksel. Soms is daar 'n rooi vlek op die stertvinbasis sigbaar. Ouer visse het 'n tweede rooi streep oor die rug.
Die vis leef in aflandige koraal- en rotsriwwe in water wat 25 tot 60m diep is. Hulle verkies die rommel en sanderige gebiede by die basis van die riwwe. Die vis is alleenlopend maar kan ook in klein groepies voorkom. Hulle vreet klein, bodem ongewerweldes.
Hannover 96
Hannover 96 is 'n sportklub uit Hannover hoofstad van die deelstaat Neder-Sakse in Duitsland. Benewens sokker, het die klub ook afdelings vir atletiek, gimnastiek, pluimbal, tennis, tafeltennis, biljart en driekamp.
Die klub is op 12 April 1896 gestig as Hannoversche FC 1896. Eers in 1899 het sokker die rol as belangrikste sport van die klub oorgeneem by rugby. In 1913 het die klub saamgesmelt met BV Hannover 1898 en Hannoversche Sportverein (HSV) von 1896 geword.
Na die herstrukturering van die Duitse sokkerstruktuur deur die Nazis in 1933 is Hannover in die Gauliga Neder-Sakse as SV Hannover 96 ingedeel. Die klub het sy eerste verskyning in die uitspeelwedstryde om die Duitse titel in 1935 gemaak en sy eerste Duitse kampioenskap in 1938 gewen, in wat steeds as een van die grootste verrassings in Duitse sokker beskou word, deur FC Schalke 04, die mees dominante sokkerspan in die jare van die Derde Ryk, in die eindstryd met 4-3 te verslaan. In 1942 is die klub oorgeplaas na die Gauliga Suid-Hannover-Braunschweig.
Soos vele Duitse klubs het die klub na die Tweede Wêreldoorlog tydelik opgehou bestaan, maar in Augustus 1945 het 'n span bestaande uit spelers van Hannover 96 en SV Arminia Hannover (tans in die Oberliga Noord) 'n wedstryd teen 'n Britse militêre elftal gespeel. In 1954 het die klub weer die Duitse titel gewen deur 1. FC Kaiserslautern beslissend met 5-1 te verslaan. Die verloorspan het 5 spelers bevat wat later dieselfde jaar in Duitsland se span was wat die wêreldbeker gewen het in 'n verrassende oorwinning wat bekendstaan as die Wonderwerk van Bern. Die klub se ander groot prestasie was om in 1992 die DFB-Pokal te wen. Oppad na die titel is daar met die Bundesligaklubs BV Borussia Dortmund, VfL Bochum, Karlsruher SC, SV Werder Bremen en VfL Borussia Mönchengladbach afgereken.
Biblioteek van die VSA-kongres
Die Biblioteek van die VSA-kongres (Engels: Library of Congress) in Washington, D.C. is die nasionale biblioteek van die Verenigde State en een van die belangrikste biblioteke ter wêreld. Die Library of Congress is formeel 'n agentskap van die Amerikaanse Kongres.
Geskiedenis
Die Library of Congress is in 1815 gestig as die navorsingsbiblioteek van die Amerikaanse Kongres. Die boeke van president Thomas Jefferson vorm die basis van die biblioteek. Later het die biblioteek die rol vervul van outeursregtelike beskermer van werke. Wie in die Verenigde State sy werk outeursregtelik wou beskerm, moes twee eksemplare van sy werk gratis by die biblioteek afgee. Laasgenoemde reëling is teenswoordig nie meer van krag nie.
Versamelings
Met ongeveer 155 miljoen dokumente is die Library of Congress een van die grootste biblioteke ter wêreld. Daar word 29 miljoen boeke en ander drukwerk, 2,7 miljoen klankopnames, 12 miljoen fotos, 4,8 miljoen kaarte en 58 miljoen handskrifte bewaar. Om die dokumente te ontsluit het die Library of Congress 'n unieke klassifikasiestelsel ontwikkel wat afgekort word as Lcc (Library of Congress classification). Die meeste universiteitsbiblioteke in die VSA maak gebruik van die stelsel. Die inventarisnommer van die Library of Congress word by verskeie boeke by voorbaat in die boek afgedruk. Die meeste openbare biblioteke in die VSA pas die Dewey Desimale Klassifikasie toe. Tewens word die webwerf American Memory deur die biblioteek beheer.
Perseel
Die biblioteek bestaan uit drie geboue in Washington D.C. Die belangrikste boeke, byvoorbeeld 'n eksemplaar van die Gutenbergbybel, word hier bewaar.
The Willows, Limpopo
The Willows is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Carroll O'Connor
Carroll O'Connor (2 Augustus 1924 – 21 Junie 2001) was 'n Amerikaanse akteur. Hy was bekend vir sy rolle in die rolprent Kelly's Heroes (1970) en in die televisiereekse All in the Family (1971), Archie Bunker's Place (1979), en In the Heat of the Night (1988).
Derek Theler
Derek Theler is 'n Amerikaanse akteur, skrywer, en vervaardiger. Hy is bekend vir sy rolle in die rolprent Camp Virginovich (2012) en in die televisiereekse Baby Daddy (2012), Project: SERA (2013), en Marvel's New Warriors (2018).
Sasha Lane
Sasha Lane (gebore 28 September 1995) is 'n Amerikaanse aktrise. Sy is bekend vir haar rol in die rolprent American Honey (2016).
Alkonost (mitologie)
Die Alkonost is ’n legendariese voël in die Slawiese mitologie. Dit het die lyf van ’n voël en die gesig en bors van ’n vrou. Die naam kom van die Griekse halfgodin Alcyone wat deur gode in ’n visvanger verander is. Die Alkonost lê eiers aan die kus en sit hulle dan in die water, waarna die see ses of sewe dae lank kalm is. Daarna broei die eiers uit en dit veroorsaak ’n storm. Vir die Russies-Ortodokse Kerk verpersoonlik Alkonost God se wil. Sy woon in die paradys, maar betree die wêreld om ’n boodskap oor te dra. Haar stem is so wondersoet dat iemand wat dit hoor, alles kan vergeet.
Vlag van Maledive
Die nasionale vlag van Maledive is op 25 Julie 1965 amptelik in gebruik geneem. Die vlag vertoon ’n groen baan met ’n dik rooi fraiing reg rondom en ’n wit sekelmaan in die middel van die vlag.
Ontwerp
Die fraiing is die helfte so dik soos die hoogte van die groen reghoek. Die wit sekelmaan is reg in die middel van die groen reghoek.
Geskiedenis
Die eerste vlag van die Maledive het bestaan uit ’n eenvoudige rooi baan. Later is ’n vertikale baan in swart en wit afwisselend aan die vlagpaalkant toegevoeg wat die Dhandimathi genoem is.
Hierdie weergawe van die vlag is gebruik tot vroeg in die 20ste eeu toe Abdoel Madjeed Didi ’n sekelmaan tot die vlag toegevoeg het. Terselfdertyd is ’n afsonderlike staatsvlag gemaak waarvan die sekelmaan op ’n groen reghoek was. Hierdie veranderinge is iewers tussen 1926 en 1932 aangebring tydens Abdoel Madjeed se termyn as Eerste Minister.
In 1953 het Maledive ’n republiek geword, wat uitgeloop het op verandering van die vlag. Die nasionale vlag is laat vaar en die sekelmaan op die staatsvlag is vertikaal omgekeer. In 1954 is die Sultanaat herstel maar die vlag het onveranderd gebly. Moehammaf Fareed Didi het besluit om eerder ’n nuwe vlag spesifiek vir die Sultan te skep met ’n vyfpuntige ster langs die sekelmaan. ’n Weergawe van hierdie vlag word vandag nog as die Presidensiële Standaard gebruik.
Toe die Maledive in 1965 onafhanklikheid verkry het is die baan in swart en wit aan die vlagpaalkant verwyder.
Alderamin
Alderamin (ook bekend as Alpha Cephei of α Cep) is ’n helder ster in die sterrebeeld Kefeus (Cepheus) naby die noordelike hemelpool. Dit is redelik naby aan die Son, sowat 49 ligjare.
Name
Die ster se Bayer-naam is "Alpha Cephei" en sy Flamsteed-naam "5 Cephei". Die tradisionele naam, "Alderamin", kom van die Arabiese frase الذراع اليمين al-dhirā‘ al-yamīn, "die regterarm".
In 2016 het die Internasionale Astronomiese Unie se sternaamwerkgroep (WGSN) die naam "Alderamin" vir die ster goedgekeur.
Henry George Grey
Lieutenant-Generaal Sir Henry George Grey, GCH, GCB (25 Oktober 1766 – 11 Januarie 1845) was 'n Britse Leër Offisier wat twee keer as goewerneur waargeneem het aan die Kaap van Goeie Hoop tydens die tweede Britse besetting.
Egiptiese staatsgreep van 2013
Massiewe protesoptrede het in Julie 2013 tot 'n staatsgreep in Egipte gelei. Miljoene mense was op straat om die bedanking van Moslembroeder president Mohamed Morsi te eis. Die demonstrasies was groter as wat teen voormalige president Moebarak tydens die Egiptiese rewolusie in 2011 gepleeg is.
Aanloop
Na die rewolusie van 2011, in die raamwerk van die Arabiese Lente, word Mohamed Morsi die eerste demokratiesverkose president van Egipte. Onder die regime van Morsi kom egter geen verbetering in die Egiptiese ekonomie nie, die Egiptiese pond devalueer en daar ontstaan ​​spanning tussen die oorheersende Sunnis enersyds en die Christelike Kopten en Mohammedaanse Sjiïete andersyds. Nadat Morsi homself op 22 Desember 2012 onbeperkte mag toegeëin het om die land te 'beskerm', lei dit na raming tot tweehonderdduisend betogers slegs in Kaïro. Vanaf April 2013 versamel die opposisiegroep Tamarod 22 miljoen handtekeninge via 'n petisie wat die ontslag van Morsi geëis het. Op 30 Junie, die eerste verjaardag van die inhuldiging van Morsi, vaar na raming 14 miljoen betogers die strate in om in die openbaar beswaar te maak teen die president en die Moslembroederskap wat te veel mag na hom toe sou trek. Die betogers sowel as die Egiptiese weermag stel 'n ultimatum aan die president en die politieke leiers om aan die wense van die volk te voldoen. Die massamanifestaties van voor- en teenstanders bly egter onverstoord voortgaan.
Staatsgreep
Op 3 Julie 2013 voer die Weermag onder leiding van Abdel Fattah el-Sisi 'n staatsgreep op president Morsi uit. Die weermag het Morsi gevange geneem en Adly Mansour as interim-president aangewys. Op 25 en 26 Mei 2014 vind die volgende presidensiële verkiesing plaas, met Sabahi as enige teenkandidaat van Al-Sisi.
Nadraai
Die staatsgreep het tot groot onrus gelei, met betogings en sitstakings wat weke lank voortgeduur het. Aanhangers van die Moslembroederskap, die party van die afgesette president, het Morsi se vrylating geëis asook sy terugkeer as president. Hewige konfrontasie tussen sy aanhangers met die onlustepolisie en Morsi-teenstanders het tientalle lewens geëis. Op 14 Augustus is twee proteskampe van Morsi-aanhangers in Kaïro ontruim. Tydens hierdie uitsettings en verwante konfrontasies is meer as 600 dood en enkele duisende beseer. Tydens hernuïde botsings die volgende dag het weer ruim 100 gesterf.
Vir etlike maande lank is 'n noodtoestand afgekondig en is daar in sommige woonbuurte 'n aandklokreël ingestel. Omdat baie Kopten in Egipte kant gekies het teen Morsi het die Moslembroeders teen hierdie minderheid gedraai. Tientalle kerke is ook aan die brand gesteek.
Lotharings Frankies
Lotharings-Frankies (Frans: Francique, platt lorrain, of platt mosellan) verwys hoofsaaklik na die Moselle Frankiese (Duitse) dialek wat in die noordoostelike deel van die Franse région Lotaringe, in die noordelike deel van die département Moselle gepraat word. Lotharings Frankies is nou verwant aan Luxemburgs (Luxembourgish). Beide behoort tot die Wes-Middelduitse (Duits: Westmitteldeutsch) taalgroep.
Streng gesproke word Lotharings-Frankies in die noord-sentrale deel van Moselle gepraat, in die omgewing van Bouzonville. Verder wes, rondom Thionville (plaaslik bekend as Diedennuewen), word Luxembourgish gepraat, en verder oos, rondom Sarreguemines en Bitche, word Ryn Frankies gepraat. In praktyk word die term "Lotharings-Frankies" soms gebruik om na al die Germaanse variëteite wat in noordoos Lotaringe gepraat word te verwys.
Deels as gevolg van die onsekerheid oor die taalnaam wissel skattings van die aantal sprekers heelwat van 30 000 tot so veel as 400 000. Een van die meer betroubare bronne, die Enquête famille wat as deel van die 1999 sensus uitgevoer is, dui aan dat ongeveer 78 000 mense aangedui het dat hulle Lotharings-Frankies (platt lorrain) praat, maar minder as 50 000 het basiese kennis aan hulle kinders oorgedra. Verder gebruik minder as 30% van die mans wat op 5-jarige ouderdom gereeld Lotharings-Frankies gepraat het, gereeld Lotharings-Frankies met hulle kinders.
Gamajoen
Gamajoen is ’n profetiese voël in die Slawiese mitologie. Sy is ’n simbool van wysheid en kennis, en woon op ’n eiland in die ooste, naby die paradys. Nes die Sirin en die Alkonost, word sy gewoonlik uitgebeeld as ’n groot voël met die kop van ’n vrou.
Paul Ferris (komponis)
Paul Ferris (2 Mei 1941 – 30 Oktober 1995) was 'n Engelse komponis en akteur. Hy was bekend vir sy rolle in die rolprente The Sorcerers (1967), Maroc 7 (1967), The Creeping Flesh (1973), en Persecution (1974).
BMW N55
Die BMW N55 is 'n turbo-aangejaagde inlynsessilinder-petrolenjin wat sedert 2009 vervaardig word. Die N55 het die BMW N54-enjin vervang en is in die F07 5-reeks Gran Turismo bekendgestel.
Die N55 was BMW se eerste reguitses-enjin wat 'n dubbele-turbo-aanjaer gebruik het. Dit het ook drie keer agtereenvolgens die "Ward se 10 beste enjin"-toekenning in 2011-2013 gewen.
Na die bekendstelling van die BMW B58- enjin in 2015, is daar begin om die N55 uit te faseer.
Die BMW S55-enjin is 'n hoëprestasie-weergawe van die N55, wat gebruik word in die F80 M3, F82 M4 en die F87 M2 Competition.
Wilna Snyman
Wilna Snyman (gebore 14 September 1935 in Kimberley) is ’n Suid-Afrikaanse aktrise en skryfster. Ná haar stryd teen borskanker tree sy ook gereeld op as motiveringspreker vir KANSA en ander organisasies. In 2006 publiseer sy haar outobiografie, genaamd Memoires.
In 1984 ontvang Snyman die Erepenning vir Verhoogkuns van die Suid-Afrikaanse Akademie vir Wetenskap en Kuns terwyl Eghard van der Hoven in dieselfde jaar die Erepenning vir Toneelbevordering ontvang.
Snyman woon tans in 'n aftreeoord in Hermanus.
Oud-Hebreeuse alfabet
Die Oud-Hebreeuse alfabet (Hebreeus: הכתב העברי הקדום, Jiddisj: כתב עברי) is ’n abjad wat afgelei is van die Fenisiese alfabet. Dit is van die 10de eeu v.C. of nog vroeër gebruik vir veral Hebreeus deur die Israeliete, beide die Jode en Samaritane.
In die 5de eeu v.C. het die Jode dit ophou gebruik ten gunste van die moderne Hebreeuse alfabet wat van die Aramese alfabet afgelei is. Die Samaritane, wat tans minder as duisend tel, het ’n vorm van die Oud-Hebreeuse alfabet, die Samaritaanse alfabet, bly gebruik.
Unicode
Die Oud-Hebreeuse alfabet is saam met die Fenisiese alfabet gevoeg by die Unicode-standaard in Julie 2006, met die uitreiking van weergawe 5.0. Die Unicode-blok daarvoor, onder die naam Phoenician, is U+10900–U+1091F. Dit stel letters voor in onder meer Oud-Hebreeus, Fenisies, Vroeë Aramees, Ammonities, Moabities en Punies.
Jinjer
Jinjer ( "ginger") is 'n metalcore musiekgroep uit Donetsk, Oekraïne. Jinjer is gestig in 2009 deur Maksym Fatullaiev (sang), Dmitriy Oksen (kitaar), en Vyacheslav Okhrimenko (tromme). Die musiekgroep beskou 2010 egter as die amptelike vormingsjaar toe Tatiana Shmailyuk begin sing en Roman Ibramkhalilov begin kitaar speel. Die groep het al drie ateljeealbums uitgereik.
Aart Staartjes
Aart Staartjes (1 Maart 1938 - 12 Januarie 2020) was 'n Nederlandse akteur, regisseur, televisieaanbieder en dokumentêrmaker. Hy is gebore in Nieuwendam, Amsterdam. Hy is veral bekend vir sy rol as Meneer Aart op Sesamstraat, die Nederlandse medeproduksie van Sesame Street. Staartjes het ook die jaarlikse aankoms van Sinterklaas in Nederland aangebied.
Staartjes is op 10 Januarie 2020 ernstig beseer in 'n motorongeluk. Hy is twee dae later aan sy beserings in Groningen oorlede. Hy was 81 jaar oud.
Erwin Huber
Hy was van 2005 tot 2007 in die Beierse staatsministerie werksaam vir die departemente van ekonomie, infrastruktuur, verkeer en tegnologie.
In Oktober 2007 het die ministerpresident Günther Beckstein (die opvolger van Edmund Stoiber) hom tot die Beierse Staatsminister vir Finansies bevorder. Op 29 September 2007 is hy as CSU-voorsitter (partyvoorsitter) verkies.
Laurent Gbagbo
Koudou Laurent Gbagbo (Gagnoa Bété: Gbagbo [ɡ͡baɡ͡bo]; Franse uitspraak: ​[loʁɑ̃ baɡbo]; gebore op 31 Mei 1945) is 'n Ivoriaanse politikus wat van 2000 tot sy arrestasie in April die president van die Ivoorkus was. 'n Historikus, Gbagbo, is in die vroeë 1970's en weer in die vroeë negentigerjare in die ballingskap gevange geneem, en hy het gedurende 'n groot deel van die jare in ballingskap in Frankryk gewoon 1980's as gevolg van sy vakbondaktivisme. Gbagbo het die Ivorian Popular Front (FPI) in 1982 gestig en onsuksesvol vir president teen Félix Houphouët-Boigny aan die begin van die veelparty-politiek in 1990. Hy het in 1990 'n setel in die Nasionale Vergadering van Ivoorkus gewen.
Gbagbo het die oorwinning geëis nadat Robert Guéï, hoof van 'n militêre junta, ander toonaangewende politici in die presidentsverkiesing in Oktober 2000 belet het. Die Ivoorse bevolking is op straat en Guéï omver gewerp. Gbagbo is toe as president geïnstalleer.
In die presidensiële verkiesing in 2010 het die Ivoriaanse Konstitusionele Raad (CC), die enigste liggaam wat grondwetlik gemagtig is om die wenner in enige presidentsverkiesing te bepaal, Gbagbo die wenner verklaar en hom as president geïnstalleer. Frankryk het egter die VN gebruik om Gbagbo te vervang met Ouattara, 'n buitelander wat in Burkina Faso gebore is, en hy weet dat hy gereed was om Franse belange in Côte d'Ivoire te bevorder. In Desember 2010 het beide Gbagbo en Ouattara die presidentskap aanvaar, wat 'n kort tydperk van burgerlike konflik veroorsaak het waarin ongeveer 3000 mense dood is. Die volgende jaar is Gbagbo in hegtenis geneem deur pro-Ouattara-magte, wat deur Franse troepe ondersteun is. Gbagbo is in November 2011 uitgelewer aan Den Haag, waar hy in die Internasionale Strafhof aangekla is van vier aanklagte van misdade teen die mensdom in verband met die geweld ná die verkiesing. Gbagbo was die eerste voormalige staatshoof wat in die hof se bewaring geneem is. In Januarie 2019 het 'n ICC-paneel die aanklagte teen Gbagbo en een van sy voormalige ministers, Charles Blé Goudé, van die hand gewys, en vasgestel dat die bewyse wat aangebied is nie voldoende was om te bewys dat die paar misdade teen die mensdom gepleeg het nie. Aanklaers appelleer teen die beslissing, en Gbagbo word verbied om na die Ivoorkus terug te keer hangende die appèlverrigtinge.
64ste Oscar-toekenningsaand
Die 64ste Oscar-toekenningsaand is op 30 Maart 1992 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1991. Die aanbieder was Billy Crystal.
The Silence of the Lambs het die meeste Oscars (vyf) gewen, onder meer vir beste prent, regisseur, akteur en aktrise.
Enkele dae voor die seremonie het LGBT-aktivistegroepe soos Queer Nation en Out in Film planne aangekondig vir ’n optog buite die Dorothy Chandler Pavilion uit protes teen die kleinerende en onvleiende uitbeelding van homoseksuele in prente soos The Silence of the Lambs, JFK en Basic Instinct. Hulle wou ook die verrigtinge in die teater ontwrig. Op die dag van die seremonie het verskeie demonstreerders plakkate gedra met slagspreuke soos "Stop Hollywood's Homophobia" en "Hollywood Stop Censoring Our True Queer Lives." Net een man met ’n kaartjie is uit die teater begelei nadat hy statistieke oor vigs geskree het tydens die voorstelling van ’n beste-liedjie-optrede.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Reynolds View
Reynolds View is ’n besonder klein voorstad van Johannesburg, sowat 6 km oos van die stadsaal. Dit beslaan nagenoeg 0,4 km², oor 'n afstand van sowat 300 m van oos na wes en sowat 150 m van noord na suid. Dit strek oor net een volledige straatblok en klein gedeeltes van nog twee.
Metz, Limpopo
Metz is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Reynolds View
In die noorde word dit begrens deur Kensington en Reynoldsstraat, in die ooste deur Malvern, Princessstraat en ’n entjie verder die Hoër Seunskool Jeppe, en in die suide deur Priscillastraat en Belgravia, hoewel Belgravia vir amptelike doeleindes deel geword het van Jeppestown. In die weste grens dit aan die skoolterrein van die Voorbereidende Skool Jeppe. Reynolds View is omstreeks 1930 op die sogenaamde Western Reserve Malvern uitgelê, oorspronklik ’n gedeelte van die plaas Doornfontein. Dit is genoem na Alice Ethel Reynolds, wat in 1924 aansoek om die proklamering van die voorstad gedoen het.
Reynolds View was ingevolge die Groepsgebiedewet ’n blanke woongebied. Dit was destyds oorwegend Engels, want in 1934 het die Engelssprekende munisipale kiesers 25 getel, met geen Afrikaanssprekendes nie. In 1949 het die Afrikaanse kiesers ses getel en die Engelse 72 en in 1961 was 16 Afrikaans en 102 Engels. Die voorstadjie se inwoners word nie vir sensusdoeleindes afsonderlik getel nie, maar in Jeppestown, wat dit so te sê omring, het die swart inwoners van 2001 tot 2011 van 8 930 (78,7%) tot 13 211 (89,3%) toegeneem en die wit inwoners van 1 187 (10,5%) tot 602 (4,1%) afgeneem; dieselfde tendens geld bes moontlik Reynolds View.
Paralimpiese Somerspele 2004
Die Olimpiese Somerspele 2004 is tussen 13 en 29 Augustus in Athene gehou.
Toewysing
[[Lêer:Bids for the 2004 Summer Olympics.svg|duimnael|400px|Kaart van die kandidaatstede vir die Olimpiese Somerspele 2004:
]] As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Somerspele 2004 ook die gasheer vir die Paralimpiese Somerspele 2004. Athene is op 5 September 1997 in Lausanne deur die Internasionale Olimpiese Komitee gekies as die gasheer vir die Olimpiese Somerspele in 2004. Ander kandidate was: Rome, Kaapstad, Stockholm en Buenos Aires.
Die stemming het as volg verloop:
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Suid-Afrikaanse deelname
Suid-Afrika doen besonders goed tydens die Spele en verower 35 medaljes. Vyftien van hierdie medaljes is goud, dertien silwer en sewe brons. Suid-Afrika se span vaar die 13de beste uit die 135 nasies wat aan die Spele deelgeneem het.
Van Suid-Afrika se goue medaljewenners sluit in:
Aantal medaljes
Hier is al die lande wat medaljes by die Spele verower het:
Alexander Field (akteur)
Alexander Field (6 Junie 1892 – 17 Augustus 1971) was 'n Engelse akteur. Hy was bekend vir sy rolle in die rolprente F. P. 1 Doesn't Answer (1933) en Secret Venture (1955), en in die televisiereekse BBC Sunday-Night Theatre (1950) en The Six Proud Walkers (1954).
Reginald Barlow
Reginald Barlow (17 Junie 1866 – 6 Julie 1943) was 'n Amerikaanse akteur en regisseur. Hy was bekend vir sy rolle in die rolprente The Big Cage (1933), Bride of Frankenstein (1935), Mutiny Ahead (1935), en Little Lord Fauntleroy (1936).
Aam
Die bekende plaas Halfaampieskraal by Caledon ontleen sy naam aan die aam.
Katedraal van Concepción
Die Katedraal van Concepción is 'n Rooms-Katolieke katedraal in Chili. Konstruksie is in 1940 begin en in 1964 voltooi. Die katedraal staan in die middel van Concepción en is 22 meter hoog.
Pagani Zonda
Die Pagani Zonda is 'n midenjin-sportmotor wat deur die Italiaanse vervaardiger van sportmotors Pagani vervaardig word. Dit debuteer op die Geneefse Internasionale Motorskou in 1999. Teen 2018 was daar altesaam 140 motors gebou, insluitend ontwikkelingsmuile. Beide 2-deurkopee- en roadster- variante is vervaardig, en 'n derde nuwe variant, die barchetta. Die konstruksie is hoofsaaklik van koolstofvesel.
Die Zonda C12 debuteer in 1999 op die Geneefse Internasionale Motorskou. Dit word aangedryf deur 'n 6.0 L Mercedes-Benz M120 V12-enjin met 'n kraglewering van óf 294 kW óf 331 kW teen 5200 opm en 550-640 Nm wringkrag teen 4200 opm gekoppel aan 'n 5-gang handratkas.
Slegs vyf motors is met die 6.0 L-enjin gebou, hoewel die C12 nog in 2002 beskikbaar was toe die C12 S bekendgestel is. Een is gebruik vir botsingstoetsing en homologasie, terwyl die ander 'n demonstrateur en vertoonmotor was. Die res is gedurende die volgende drie jaar aan klante besorg. Die ongelukstoets en homologasie-motor met die onderstelnommer 001 is herstel deur die onlangs opgestelde herstelprogram van Pagani genaamd 'Pagani Rinascimento' en is op die Geneefse Internasionale Motorskou in 2019 aangebied vir die 20ste bestaansjaar van die Zonda.
Newfoundland en Labrador
Die provinsie, wat uit die eiland Newfoundland en die gebied Labrador op die vasteland bestaan, was die laaste provinsie wat in 1949 onder die oorspronklike naam Newfoundland by die Kanadese Federasie aangesluit het. Die provinsiale regering het egter reeds vanaf 1964 na homself as die "Regering van Newfoundland en Labrador" verwys, en op 6 Desember 2001 is die Grondwet van Kanada gewysig om "Newfoundland and Labrador" as die nuwe amptelike naam van die provinsie te bekragtig. In die omgangstaal verwys Kanadese nogtans gewoonlik na die provinsie as "Newfoundland" en na die vastelandse gebied as "Labrador".
Metapedia
Metapedia is 'n veeltalige, ver-regse, elektroniese, wiki-tipe ensiklopedie wat beweer dat dit op kultuur, kuns, wetenskap, filosofie en politiek fokus. Dit bevat wit nasionalistiese, Neo-Nazi, en ver-regse standpunte.
Geskiedenis
Die Sweedse Metapedia is op 26 Oktober 2006 deur Anders Lagerström begin. Die Engelse weergawe is in 2007, en die Nederlandse weergawe in 2011 van stapel gestuur.
Taaluitgawes
Sedert 3 Desember 2006 word Metapedia in verskeie tale bedryf. Daar is sedert 4 Junie 2015 reeds sestien taaluitgawes met meer as 200 artikels. Van die taaluitgawes met die meeste artikels sluit in:
Sammy Claassen
Sammy is ’n welbekende in die vakbondwese. Hy het ’n baie suksesvolle loopbaan gehad: eers as mynwerker, en daarna as voltydse skagbestuurder en opleier, as lid van die National Union of Mineworkers (NUM). Later, in 1996–2005, is hy as die Food and Allied Workers Union (FAWU) se Provinsiale Organiseerder en opleidingsbeampte aangestel.
In 2005 bedank hy uit FAWU om ’n voltydse loopbaan in die politiek te volg. Hy sluit by Patricia de Lille se Onafhanklike Demokrate (ID) aan. Hy word deel van die pioniers wat die plaaslike verkiesing van 2006 op sy rug keer deur die ANC en DA by die Wes-Kaapse stembus te verslaan. Die Onafhanklike Demokrate verras die land en ontsetel die ANC in die Wes-Kaap in 95% van die munisipaliteite. Hierdie merkwaardige uitslag het beteken dat Patricia de Lille se Onafhanklike Demokrate die magsbalans in die meeste Wes-Kaapse munisipaliteite gehou het en dus raadslede, burgemeesters, burgemeesterskomiteelede en speakers kon aanstel.
Claassen is in 2006 as onderburgemeester van die Bergrivier-munisipaliteit verkies. In 2007 word hy as burgemeester van die munisipaliteit verkies. In 2011 word hy aangewys as Leier van die Opposisie binne die Bergrivier-munisipaliteit asook as voorsitter van die Munisipale Openbare Rekeninge Komitee (MORK) in die Bergrivier-munisipaliteit. Bergrivier-munisipaliteit het Claassen vereer met lewenslange "Raadsheerskap", ’n eretitel vir onbaatsugtige gemeenskapsdiens. Sy loopbaan in Bergrivier-munisipaliteit het in 2006 begin en in 2018 geëindig toe hy bedank het uit die ANC.
Hy het ook as ’n raadslid gedien in die Weskus-distriksmunisipaliteit te Moorreesburg, waar hy waardevolle kennis en ervaring opgedoen het in die funksies en rol van ’n vlak-C-munisipaliteit.
Vanweë Claassen se leierseienskappe word hy in 2006 verkies tot die pos van Provinsiale Tesourier van die Onafhanklike Demokrate (ID) in die Wes-Kaap. Hierdie pos het hy beklee tot en met 2009, toe hy deur die ANC-minister en sekretaris-generaal Gwede Mantashe gewerf en verwelkom is as ’n lid van die ANC in die Wes-Kaap.
Na sy bedanking uit die ANC stig hy twee welbekende organisasies. Hy stig die Khoisan Defiance Campaign (KDC) wat fokus op die sosiale, ekonomiese en politieke bemagtiging van bruinmense, die Khoi en die San. Hy is ook ’n stigterslid van die Westcoast Black Bussiness Alliance (BBA).
Hierdie twee organisasies is drukgroepe wat die klem lê op plaaslike bemagtiging en kwessies wat nie aangespreek word deur die regering of privaatsektor nie. Dit is ’n drukgroep wat die media as ’n kommunikasiemedium gebruik om politieke en ekonomiese druk toe te pas sodat positiewe beleidsveranderinge kan plaasvind in die streek en provinsie. Hierdie organisasies kry wye mediadekking op al hul media verklarings wat uitgereik word. Sammy Claassen dien ook as die nasionale woorvoerder van beide organisasies.
In 2020 kruis Sammy Claassen en Minister Patricia de Lille se paaie weereens nadat sy die Good-party gestig het. Sammy word lid van die Good-party en word aangestel as deel van die provinsiale en nasionale mediaspan van Good wat die "Waarheid"-koerant publiseer en landswyd gratis versprei.
Hy word deel van die Weskus leierskorps en verantwoordelik om lede, leiers en strukture te vestig in Saldanhabaai en Bergrivier-munisipaliteit asook die breër Weskus. Hy behaal sukses toe hy die DA-strukture omverwerp in 2020 deurdat hy ’n senior DA-raadslid Sucilla van Tura en haar hele Wyk 13 DA-bestuur vir GOOD verwerf en sodoende ’n tussenverkiesing afdwing in Vredenburg. Hierdie tussenverkiesing het GOOD op die kaart geplaas in Saldanhabaai en die platvorm en basis gevorm vir die DA se verliese by die stembus in 2021.
Hy stig die Khoisan Defiance Campaign, ’n voorspraak-drukgroep vir die regte van bruinmense wat afstammelinge van die Khoi en San is.
In 2021, ’n maand voor die plaaslike verkiesing, word Claassen deur Gayton Mckenzie, president van die Patriotic Alliance, genader. Gayton werf Claasen vir die Patriotic Alliance in die Wes-Kaap om die plaaslike verkiesing te lei. Hy word aangestel as die Ondervoorsitter van die Patriotic Alliance in die Wes-Kaap.
In hierdie verkiesing behaal die Die Patriotic Alliance groot sukses deurdat hulle in die 2021 munisipale verkiesing 82 munisipale setels in die land gewen het. Voor die munisipale verkiesing het die Patriotic Alliance slegs een raadslid gehad in die Wes-Kaap. Na die 2021 verkiesing groei die party van een raadslid tot 24 raadslede in die Wes-Kaap. Dit sluit in burgemeesters in Cederberg, Theewaterskloof, Beaufort-Wes en die Sentraal Karoo-distriksraad.
Claassen dien tans as Raadslid in die Saldanhabaai Plaaslike Munisipaliteit. Hy was ook onlangs vereer tot die lewenslange "Raadsheer" binne Saldanhabaai Munisipaliteit. Hy dien as lid van die Ekonomiese Ontwikkeling en Strategiese Dienstekomitee. Hy is ook aangewys as lid van die SALGA-Werksgroep (digitaal).
Claassen dien ook as ondervoorsitter van die Piketbergse Hof vir Klein-eise. Hy was ook voorsitter van die Laaiplek-Hawegebruikerskomitee. Hy is ’n bekende en gesoute politikus, gemeenskapsleier en menseregte-aktivis.
Pleknaamsveranderinge in die Gambië
Hier volg 'n lys van dorpe en stede in Gambië waarvan die name verander is:
Scottish Horse-gedenkteken
Die Scottish Horse-gedenkteken is ’n monument in Kensington, Johannesburg. Dit is opgerig op ’n koppie, Caledoniaheuwel, wat begrens word deur Somersetweg in die noorde, Katoombastraat in die ooste, Highlandweg in die suide en Good Hopestraat in die weste.
Die gedenkteken is ontwerp deur William Tait-Conner en onthul op 19 Mei 1904. Dit bestaan uit ’n Keltiese kruis met reliëfwerk op ’n voetstuk wat in graniet uitgevoer is. Die gedenkteken kan met trappies uit Highlandweg bereik word en is ’n gewilde uitkykpunt oor die omliggende voorstede en verder tot by die toringblokke van Hillbrow en die middestad.
Justus D. Barnes
Justus D. Barnes (2 Oktober 1862 – 6 Februarie 1946) was 'n Amerikaanse akteur.
Ben Field
Ben Field (1876 – 21 Oktober 1939) was 'n Engelse akteur. Hy was bekend vir sy rolle in die rolprente The Silver King (1929), The Good Companions (1933), Mrs. Dane's Defence (1933), en Sing As We Go! (1934).